Сукгоева Анастасия Михайловна

**Сукгоева Анастасия Михайловна** (1982) — челядьлы комиӧн да рочӧн гижысь.

## Олан туй
Анастасия Сукгоева чужӧма Сыктывдін районса Сёськаын 1982-ӧд вося кӧч тӧлысь 17-ӧд лунӧ. Помалӧма И.А. Куратов нима Сыктывкарса 1-дза номера гуманитарно-педагогическӧй колледжысь социально-юридическӧй юкӧн, Москваса финансово-юридическӧй академиялысь Киров филиал «юриспруденция» специальносьт серти (уджысь орӧдчытӧг). Олӧ Сыктывкарын, уджалӧ антимонопольнӧй службаын. 

## Гижан удж
Анастасия Сукгоева гижӧ рочӧн да комиӧн кывбуръяс да проза, ёнджыкасӧ челядьлы. Гижны босьтчӧма медводз комиӧн школаас велӧдчигӧн на, но кывкутӧмӧн кутчысьӧма гижан уджас мамӧн лоӧм бӧрын. «Лестукъясысь вурӧм эшкын» — медводдза висьт, кодӧс гижӧма верстьӧлы (2017).

Гижӧдъясыс петавлӧмаӧсь «Би кинь», «Войвыв кодзув», «Радуга» да «Арт» республикаса журналъясын, «Сибирячок», «Мурзилка», «Север», «Волга-XXI век» да «Чердобряк» журналъясын, челядьлы «Эжвинские искорки» чукӧрын, «Формаслов» да «Электронные пампасы» электроннӧй журналъясын.

Медводдза небӧгыс петӧма роч кывйӧн «Цветущий ёжик» ним улын 2018-ӧд воын. Мӧд небӧгыс йӧзӧдӧма комиӧн — «Вильыш Урпи» (2019). Челядьлы гижысьӧс казялісны москваса небӧг лэдзанінъяс, и авторлӧн ӧта-мӧд бӧрас петіс некымын выль небӧг: «Маленький единорог» (2020), «Шалость не удалась, или История о том, как я стал послушным» (2020), «По улицам ехал большой чемодан» (2021), «Попробуй отбери» (2021), «Витя и домовёнок» (2022).

2018-ӧд воын шедӧдӧма Александр Лужиков нима литературнӧй премия. Пырӧдчылӧма «Хрустальный родник» VIII ставроссияса литературнӧй конкурс-фестивальӧ да «Литературное творчество для детей: стихи» нимпасын лоӧма лауреатӧн.

Пырӧдчылӧма челядьлы том гижысьяслы семинарӧ (Фонд СЭИП, 2019), Россияса, СНГ-са да суйӧрсайса  том гижысьяслӧн «Липки» войтыркостса форумӧ (2019), Россияса гижысь котырлӧн том литераторъяслы «Химки» совещанньӧӧ (2020, 2021), челядь гижысьялӧн «Как хорошо уметь писать...» фестивальӧ (2020), вуджӧдчысьялӧн семинарӧ (2020, Фонд СЭИП).

А.М. Сукгоева — Россияса челядьлы гижысьяслӧн котырӧ пырысь (ТО ДАР), челядьлы гижысьялӧн «Мыхухоль» гуся орденӧ пырысь. 2021-ӧд восянь Россияса гижысь котырӧ.

## Небӧгъяс
### Комиӧн
* *Сукгоева А.* Выльыш Урпи. — Сыктывкар: Коми Республикаса гижысь котыр, 2019. — 32 л.б.

### Рочӧн
* *Сукгоева А.* Цветущий ёжик. — Сыктывкар, 2018. («Народная библиотека» серия)
* *Сукгоева А.* Маленький единорог / Худ. М. Комарова. — Москва: Изд-во «Стрекоза», 2020. — 24 с. (Серия «Ароматные книги»)
* *Сукгоева А.* Шалость не удалась, или История о том, как я стал послушным / Худ. Ев. Радостева. — Москва: Изд-во «Феникс-Премьер», 2020. — 48 с. (Серия «Сказочное детство») 
* *Сукгоева А.* По улицам ехал большой чемодан / Худ. Ел. Кураш. — Сыктывкар: Изд-во «Титул», 2021. 
* *Сукгоева А.* Попробуй отбери / Худ. Ев. Соловьева. — Москва: Изд-во «Стрекоза», 2021. — 48 с. (Серия «Детская художественная литература»)
* *Сукгоева А.* Витя и домовёнок / Худ. Ек. Комракова. — Москва: Изд-во «Аквилегия-М», 2022. — 64 с.

### Удмурт кывйӧн
* *Сукгоева А.* Кытын будэ марьямоль? / Пер. с коми языка Вл. Коткова. — Ижкар, 2020. (удмурт кывйӧн)

## Ӧшмӧсъяс
* *Сукгоева А.* Висьтышта ас йылысь // «Войвыв кодзув». 2017. — 11 №. — Л.б. 45.
* Сукгоева Анастасия Михайловна йылысь
* 

## Ыстӧдъяс